Chelsea FC
Store norske leksikon,Sport og spill,Ballsport,Fotball,Engelsk fotball
Chelsea FC er en engelsk fotballklubb fra London, stiftet i 1905. Chelsea spiller i Premier League i sesongen 2021–2022 og har lenge vært en av verdens fremste klubber. Laget spiller sine hjemmekamper på Stamford Bridge med en kapasitet på 41 837 tilskuere. Klubben er blitt seriemester seks ganger, fem av dem etter 2000.
Historie Chelsea vant sitt første store trofé i 1954–1955 da klubben vant ligamesterskapet. Chelsea er én av syv klubber som har spilt alle sesongene i Premier League siden oppstarten i 1992 og har vunnet ligamesterskapet seks ganger, siste gang i 2017.I 2003 ble klubben kjøpt av den russiske milliardæren Roman Abramovitsj og Chelsea var deretter den fotballklubben i verden med mest penger tilgjengelig for kjøp av spillere og har siden vært blant England og Europas beste klubblag.Chelsea vant Europacupen for cupvinnere 1971 og 1998. Klubben vant Mesterligaen i 2011/2012 og 2020/2021, og de kom til finalen i 2008. Drakt Blå trøye, blå shorts. Kjente spillere Terry Venables, Jimmy Greaves, Gianfranco Zola, John Terry, Frank Lampard.Nordmennene Erland Johnsen, Frode Grodås og Tore André Flo har spilt for klubben. Meritter Ligamesterskap (6): 1954/1955, 2004/2005, 2005/2006, 2009/10, 2014/2015 og 2016/2017  FA-cup (8) : 1970, 1997, 2000, 2007, 2009, 2010, 2012 og 2018 Ligacupvinner (5): 1965, 1998, 2005, 2007 og 2015  Mesterligaen: 2011/2012 Cupvinnercupen (2): 1971 og 1998  Europaligaen: 2012/2013, 2018/2019 Les mer i Store norske leksikon fotball engelsk fotball Eksterne lenker Chelsea FC